**Slovenská bájka o liberalizme**

Najprv trochu Darwina, potom trochu bájkara Krylova a hneď dostaneme celkom slušnú a spoločensky výbušnú zmes. Ak ju ešte okoreníme prácou Umberta Eca "Večný fašizmus", tak z toho môže vzniknúť...

Poďme ale po poradí lebo téma je mimoriadne závažná. Darwin nás totiž učí o našich najstarších predkoch opiciach a bájkar Krylov, ten nám prezradil v bájke "Opica a okuliare" niečo o správaní sa ľudí.

Začnime hádam tým, že dnešný náš už pomaly darwinovský predok "liberál" vekom ostarel a prestal sa vyvíjať a hlavne dobre vidieť. Už dávno prestal vyznávať dvestoročné heslo liberalizmu "Ži a nechaj žiť". Niekde sa dopočul, že vraj okuliare môžu pomôcť s týmto problémom. Okamžite si kúpil dvanásť kusov tohto zázraku. Keďže dnešný náš liberál hlása už len svoje pravdy, tak ho ani vo sne nenapadlo opýtať sa na mienku a názor druhých, ako sa vlastne tie čertovské okuliare používajú. A tak to skúša a skúša... Prikladá si okuliare pod chvost, čuchá ich, líže ich, ochutnáva, ale jeho zrak sa nelepší. A tak opakuje tieto postupy do nekonečna a potom ho chytí tá správna liberálna zúrivosť. Okuliare, ktoré za nič nemôžu rozzúrene rozšliape a nenávistne pozerá na všetkých, ktorí vedia, ako sa také okuliare používajú. Nuž, ťažko je donekonečna opakovať hlúposti, keď neviete ako sa veci majú.

Existencia kvázy-liberalizmu na Slovensku má pomerne mladé korene. Jedná sa o zahraničný ideologický dovoz, čerpajúci z opičenia sa po Západe. Existencia liberalizmu na Slovensku je intelektuálne dokonca nižšie, ako spomínaná slovutná opica z bájky Krylova.

Prečo ?

Nuž aj vďaka jej predstaviteľom, ktorí toto ideologické čudo, vhodne upravené na slovenský spôsob, reprezentujú. "Lebo na Slovensku je to tak." Ako hovorí zľudovený výrok Vladimíra Mečiara. A páve teraz je vhodné pozvať na scénu Umberta Eca s jeho článkom "Nesmrteľný fašizmus" **[[1]](#footnote-1)**) Pri spomienke na vlastné detstvo vo fašistickom Taliansku Umberto Eco určil 14 príznakov fašizmu a hovorí toto:

1. *"Prvým znakom večného fašizmu je kult tradície. Tradicionalizmus je samozrejme omnoho starší než fašizmus. Stal sa dominantou kontrarevolučného katolicizmu po Francúzskej revolúcii, ale zrodil sa v neskorom helenistickom období ako reakcia na racionalizmus klasického Grécka.*

*V Stredomorí snívali spoločnosti rôznych vierovyznaní (ktoré boli s rovnakou zhovievavosťou pripúšťané do rímskeho Panteónu) o zjavení, ktoré bolo ľudstvu dané na úsvitu dejín ľudstva. Toto zjavenie zostávalo podľa tradicionalistickej mystiky po dlhú dobu skryté pod nánosom zabudnutých jazykov – egyptských hieroglyfov, keltských rún, vo zvitkoch neznámych ázijských náboženstiev. Táto nová kultúra sa nutne musela stať synkretickou. Synkretizmus nie je len kombináciou rôznych foriem viery a náboženskej praxe ako popisujú slovníky. Základom takéhoto synkretizmu je pohŕdanie rozpormi. Pokiaľ by sme vychádzali z takejto logiky všetky prvopočiatočné zjavenia obsahujú zárodok pravdy a pokiaľ si navzájom odporujú alebo dokonca protirečia, nie je to problém, keďže sa alegoricky vzťahujú k tej iste prapôvodnej primitívnej pravde. Z toho vyplýva že rozvoj poznávanie tu nemá žiadne miesto. Pravda je zjavená raz a navždy a my môžeme iba ďalej interpretovať jej nejasné posolstvo...*

*Stačí sa pozrieť na ideovú základňu akejkoľvek fašistickej kultúry – je v nej miesto vždy iba pre tradicionalistických mysliteľov. Nacistická gnósis čerpala z tradicionalistických, synkretických a okultných zdrojov. Najvýznamnejší teoretický zdroj talianskej pravice Julius Evola spájal grál s Protokolmi sionských mudrcov, alchýmiu so Svätou ríšou rímskou. Už sám fakt, že istá časť talianskej pravice v úsilí ukázať svoju myšlienkovú otvorenosť, v poslednom čase rozšírila svoj sylabus, pričom dala dokopy De Maistra, Guenona a Gramsciho, je jasným dôkazom synkretizmu.*

1. *Tradicionalizmus nevyhnutne vedie k odmietnutiu modernizmu. Ako talianski fašisti aj nemeckí nacisti navonok zbožňovali techniku, zatiaľ čo tradicionalistickí myslitelia väčšinou techniku pranierovali, pretože v nej videli odmietnutie tradičných duchovných hodnôt. V skutočnosti sa nacizmus ukájal len vonkajším aspektom industrializácie. V hlbinách jeho ideológie vládla teória Blut und Boden – Krvi a pôdy. Odmietnutie moderného sveta prebiehalo pod rúškou odmietnutia kapitalistickej súčasnosti. V jadre je to odmietnutie ducha roku 1789 a samozrejme roku 1776, ducha Osvietenstva. Vek racionalizmu je vnímaný ako počiatok súčasného rozvratu. Preto môže byť večný fašizmus označený ako iracionalizmus.*
2. *Iracionalizmus je spojený s kultom činu pre čin. Jednanie má estetickú hodnotu samo o sebe a preto sa uskutočňuje mimo reflexiu a bez reflexie. Myslenie znamená zbabelosť. Ku kultúre sa pristupuje s podozrievavosťou ako k potencionálnej nositeľke kritického postoja. Nedôvera k intelektuálnemu svetu vždy signalizovala večný fašizmus.*

*Môžeme to pozorovať v najrôznejších formách, od údajného Goebbelsovho prehlásenia: „Keď počujem o kultúre, siaham po revolveri.“ až po výrazy typu „zdegenerovaní intelektuáli.“ nepoužiteľní akademici, „dekadentní snobi“ alebo „univerzity ako hniezda boľševizmu„. Oficiálni fašistickí myslitelia sa zaoberali predovšetkým tým, že obviňovali súdobú kultúru a liberálnu inteligenciu zo zranení tradičných hodnôt.*

1. *Žiadna forma synkretizmu neznesie kritiku. Kritická metóda používa dištinkciu, rozlišovanie, to je pritom atribútom modernity. V modernej kultúre považuje vedecká komunita nesúhlas za základ rozvoja vedy. Z pohľadu večného fašizmu je nesúhlas zradou.*
2. *Nesúhlas je rovnako znakom inakosti. Večný fašizmus rastie a získava prívržencov tým, že využíva prirodzený strach z cudzieho. Prvé heslá fašistického alebo protofašistického hnutia mieria proti votrelcom z vonku. Večný fašizmus je teda už zo svojej podstaty rasistický.*
3. *Večný fašizmus pramení z individuálnej alebo sociálnej frustrácie. Preto sa všetky historické formy fašizmu opierali o frustrovanú strednú triedu postihnutú nejakou ekonomickou či politickou krízou, o strednú triedu, ktorá sa bojí hrozby zo strany rozčarovaného plebsu. V našej dobe, keď sa niekdajší proletariát premieňa v malú buržoáziu a lumpen z politického života mizne nájde fašizmus v tejto novej väčšine vďačné publikum a nasledovateľov.*
4. *Tým, ktorí sú na úplnom sociálnom dne fašizmus tvrdí, že jedinou zárukou ich privilégii je fakt, že sa narodili v určitej krajine. Tým sa posilňuje nacionalizmus. Naviac, jediné čo môže národ zjednotiť je spoločný nepriateľ. Preto je v jadre psychológie večného fašizmu uložená posadnutosť myšlienkou spiknutia, pokiaľ možno medzinárodného.*

*Členovia národnej pospolitosti sa musia cítiť obliehaní. Najlepší spôsob ako spiknutie vyložiť je použiť páky xenofóbie. Spiknutie musí prichádzať z vnútra, k tomu sa dobre hodia Židia, pretože majú výhodu, že sú zároveň vonku i vnútri. Ukážkovým príkladom posadnutosti spiknutím je v Spojených štátoch kniha Pata Robertsona – Nový svetový poriadok, ale ako sme nedávno videli, existuje mnoho ďalších.*

1. *Stúpenci sa musia cítiť ponižovaní bohatstvom a silou nepriateľa. Keď som bol dieťa, učili ma, že Angličania sú „ľudia piatich jedál“ - jedli častejšie ako striedmi Taliani. Židia sú bohatí a jeden druhému pomáhajú vďaka tajnej sieti vzájomnej výpomoci. Stúpenci však musia byť napriek tomu presvedčení, že nepriateľa možno poraziť. A tak v dôsledku neustálych zmien rétorického registra, nepriatelia sú súčasné priveľmi silní i priveľmi slabí. Fašistickým režimom je súdené prehrať ich vojny, pretože sú vo svojej podstate neschopné objektívne posúdiť silu nepriateľa.*

1. *Večný fašizmus neuznáva boj o život, ale skôr život pre boj. Pacifizmus je preto to isté ako kšeftovanie s nepriateľom. Je zlý, pretože život je permanentný boj. To však so sebou nesie armagedonský komplex. Pretože musí byť nepriateľ porazený, predpokladá sa konečný súboj, po ktorom hnutie ovládne svet. Ale toto konečné riešenie predpokladá nástup éry mieru. Zlatý vek ktorý je v rozpore s princípom permanentného boja. Žiadnemu fašistickému vodcovi sa ešte nepodarilo tento rozpor vyriešiť.*
2. *Elitárstvo je charakteristickým znakom všetkých reakčných ideológii, pretože je v hĺbke aristokratické a z aristokratického a militaristického elitárstva vyplýva pohŕdanie slabými. Večný fašizmus vyznáva populistické elitárstvo. Každý občan je členom najlepšieho národa na svete, členovia strany sú najlepšími občanmi.*

*Patríciovia ale potrebujú ku svojej existencii plebejcov. Vodca, ktorý vie, že jeho moc nepramení z toho, že mu ju ľud delegoval ale z toho že si ju uzurpoval silou vie tiež, že jeho sila tkvie v slabosti más, masy sú natoľko slabé, že potrebujú vladára a zasluhujú si ho. Pretože je skupina organizovaná hierarchicky podľa vojenského vzoru, každý podriadený pohŕda svojimi podriadenými a každý z nich zase svojimi poskokmi. To len posilňuje masové elitárstvo.*

1. *V takejto spoločnosti sú všetci vychovávaní k tomu, aby sa stali hrdinami. V každej mytológii je hrdina výnimočnou bytosťou, ale v rámci večného fašizmu je hrdinstvo normou. Tento kult priamo súvisí s kultom smrti. Nie je náhodou, že heslo Francových falangistov bolo Viva la Muerte! Nech žije smrť!*

*V neofašistických spoločnostiach je smrť vnímaná ako niečo nepríjemného čomu sa ale musí čeliť s dôstojnosťou. Veriaci smrť vnímajú ako bolestivú cestu ako dosiahnuť nadprirodzeného šťastia.*

*Oproti tomu hrdina večného fašizmu túži po hrdinskej smrti ktorá je prezentovaná ako najlepšia odmena za hrdinský život. Hrdina večného fašizmu túto smrť očakáva. Avšak treba poznamenať, že v záchvate tohto očakávania sa mu oveľa častejšie darí posielať na smrť iných.*

1. *Pretože permanentný boj aj hrdinstvo sú náročné hry, večný fašista prenáša svoju túžbu po moci na sexuálne vzťahy. Na tom je založený masochizmus, ktorý zahŕňa tak pohŕdanie ženami, ako aj zavrhnutie neštandardných sexuálnych zvykov ako homosexualita. Pretože je ale aj sex celkom náročnou hrou, hrdina večného fašizmu má sklony hrať sa so zbraňami, ktoré sú tak náhražkou jeho falusu.*
2. *Večný fašizmus je založený na selektívnom kvalitatívnom populizme. V demokracii majú občania individuálne práva ale občania ako celok majú politický vplyv len v kvantitatívnom zmysle – každý jedná podľa rozhodnutia väčšiny. Večný fašizmus naopak nepriznáva jedincovi práva ako osobnosti ale národ chápe ako kvalitu, monolitnú jednotu vyjadrujúcu spoločnú vôľu. Vodca si robí nárok na to, aby zastupoval všetkých. Tým, že stratil potenciál delegovať moc, občania nejednajú – sú iba povolaní hrať rolu Národa. Národ je ale potom iba divadelnou fikciou. Pre dobrý príklad kvalitatívneho populizmu nepotrebujeme preplnenú Piazza Venezia pod Mussoliniho balkónom, ani Norimberský štadión. Naša budúcnosť nám ponúka televízny a internetový populizmus, ktorý môže emotívny ohlas určitej časti občanov prezentovať a prijímať ako hlas národa.*
3. *Večný fašizmus hovorí Newspeakom. Newspeak vymyslel Orwell v románe 1984 ako oficiálny jazyk Angsocu, anglického socializmu, ale prvky večného fašizmu sú spoločné najrôznejším formám diktatúry. Všetky nacistické a fašistické učebnice sa vyznačujú chudou slovnou zásobou a primitívnou vetnou štruktúrou, aby čo najviac zamedzili nástrojom komplexného a kritického myslenia. Musíme však byť pripravení rozpoznať aj iné formy, keď na seba berú nevinnú podobu populárnej talk-show*."

Mnohí sa zlostia nad termínom "liberál-fašismus". Pýtam sa prečo sa zlostia ? Veď dnes môžeme pokojne a bez hanby zadefinovať systém ako zväzok vykorisťovateľov a vykorisťovaných. Je to napohľad síce paradox vedúci k smiechu cez slzy. Ale tento posvätný zväzok, ktorý vyznáva len jedna strana, tvrdí obsahovo asi toto: Ja som zlodej, ty si okradnutý, ale máme "spoločné puto" a tým je spoločné hospodárstvo. A ty okrádaný budeš dodržiavať tento status okrádania, ktorí sme my tzv. "elita" prehlásili za hodnotu. To len v tom lepšom prípade je to hodnota. V tom horšom prehlasujeme o tomto stave, že je to dokonca tradícia. Pýtam sa nesmelo, koho je táto hodnota prípadne tradícia a hlavne od kedy ? A práve týmto poznaním sa zaoberá Umberto v prvom bod definície večného fašizmu.

Fašizmus je vo svojej podstate iracionalizmom, ktorým morálne padlý Západ nateraz vnucuje ďaleko vyspelejšej kultúre slovanských národov ideu Krvi a pôdy - Blut und Boden. Jediným pokrom industrializácie, ktorý slovenský fašizmus je ochotný reálne uznať, je v súčasnosti zbrojenie v prospech cudzích mocností. Ani v tom sa Umberto Eco nemýli.

Ľudia práce a celý mierový priemyselný kapitál sú opozičnom postavení proti bankám a súčasne aj kaviarenským povaľačom priživujúcich sa na štátnom rozpočte. Na Slovensku má táto tendencia dokonca rastúci charakter. Banky ako úžernícke inštitúcie majú v Európe a vo svete legálne zabezpečené bezprácne zisky systémom úrokov. Žiaľ, táto ich činnosť je ale zdrojom antisemitizmu, lebo fašizmus opäť prehlasuje, že sú v úplne rukách Židov.

Bohaté skúsenosti máme aj s takzvanými "národnými zradcami" a to nie len v podobe Mníchovského diktátu. Už dnes sa nám prejavujú v podobe zahraničím financovaných mimovládnych organizácií, ktorými je spoločnosť doslovne prelezená. Kolaborácia domácich prisluhovačov finančne a ideovo podporovaných zahraničím vedie k vyvolávaniu domácich nepokojov narúšajúcich demokratický vývoj v SR, hlavne spochybňovaním volieb.

Základnou agendou našich médií je vytváranie obrazu nepriateľa, tam kde neexistuje a nacionalizmu vychádzajúceho z nereálnych základov. Našťastie štátny nacionalizmus zatiaľ nepozorujeme, ale ten privátny, ktorý prosperuje, rýchlo rastie a je na vzostupe. V súčasnosti je spojený s rasizmom "vítačov" a hľadaním nepriateľa v spoločnosti, ktorý je realizovaný činnosťou verných udavačov podporovanými médiami. Jeho nadnárodná podoba je potom prenášaná do orgánov EÚ trpiacich naprostým nedostatkom demokracie pri ich tvorbe.

Liberál-fašismus dnes predstavuje glorifikáciu amerického imperializmu a dovoľovaním si všetkého, čo by iným ľuďom a krajinám medzinárodne právne nikdy neprešlo. To je nielen nová, ale aj nám starším dávno známa rasová výlučnosť Ameriky, ktorá s občanmi USA nemá nič spoločné. Známy to song amerických prezidentov začínajúci slovami "Americký národ" a "America first". Americký národ je niečo, čo reálne historicky neexistuje. Ako termín vzniklo až pri výročí 200 rokov Ameriky. Pôvodné obyvateľstvo dopadlo - ako dopadlo, to všetci vieme. Aj tzv. "americký patriotizmus" je len prekúreným kotlom prisťahovaleckých nálad. Je to správne prehnitá masa zrelá na občiansku vojnu. Jej zvládnutie, pri tak veľkom počte obyvateľstva USA , považujeme za problematické.

Len nedávno sa v Kanade sa prevalilo, že USA v prípade domácej občianskej vojny, budú elity utekať z USA do Kanady a Mexika. Na Mexiko je v súčasnosti vypracovaný osobitný plán nazvaný "MEXICO". Jeho súčasťou je aj „mexický múr“, ktorý sa teraz buduje a má spätne slúžiť, ako obranná línia Mexika pred vojnovými utečencami z USA. Mexiko dostalo nekresťanské peniaze od USA na vybitie zločineckých skupín a to práve teraz prebieha. Mexiko sa má stať bezpečnou krajinnou pre elity USA. Kanada má údajne popísanú zmluvu (Poznámka: zatiaľ sa mi ju nepodarilo dohľadať) o obrane južnej hranice pred utečencami budúcej občianskej vojny v USA. Americká FEMA, ak sa nepodarí zvládnuť súčasný stav sociálneho napätia,  nechá občianskej vojne v USA úplne voľný priebeh. Nech sa všetci ako „plebs“ medzi sebou vytlčú. FEMA  má v tejto modelovej situácii organizovať obranu s Kanaďanmi a Mexičanmi pre obe hranice, ale vždy z územia týchto štátov. Vo vnútri USA  budú všetky jadrové a dôležité zariadenia bránené kruhovou obranou zásobovanou letecky. Vojenské základne mimo územia USA budú zdrojom ľudskej sily na obranu a rotáciu vojsk z týchto pozícií.

Tento zatiaľ pochybný materiál má svoju vnútornú logiku. Vývoj smerom k občianskej vojne sa odborne nazýva spravodajsky termínom - fázový posun. Napríklad pre ruskú spravodajskú službu je z tohto dôvodu sledovaná štatistika o hromadných streľbách v USA. Tento ukazovateľ je jedným z neekonomických ukazovateľov fáz vývoja občianskej vojny, politického prevratu, ale o tom niekedy inokedy.

Len pre zaujímavosť, tu je prehľad o hromadných streľbách v USA. (ruské zdroje)

rok 2014 bolo v USA   31 prípadov strelieb s     31 obeťami a           34 zraneniami

rok 2017 bolo v USA  (\*)  prípadov strelieb so  160 obeťami a cez   600 zraneniami

rok 2018 bolo v USA 323 prípadov strelieb s    387 obeťami a cez 1300 zraneniami

rok 2018 bolo v USA 249 prípadov strelieb s    246 obeťami c cez  1000  zraneniami a to len za 7 mesiacov roka.

Ďalšie údaje budeme čakať začiatkom budúceho roka.

Počet hromadných strelieb narastá a to je znakom, že do konfliktu v rámci pomsty jednotlivcov a rodín obetí sa bude zapájať čoraz väčší počet minulých účastníkov masakier. Ostáva otázkou, či tento smer vývoja vyvolá spoločenskú požiadavku nastolenie riadenia v USA cez tzv. "silnú ruku". Čiže otvoreného fašistického diktátu.

Na Slovensku to funguje tak, že sa vraždami a bez demokratických volieb a pomocou korporátnych médií pokúšajú zo zahraničia nastoliť moc liberálneho fašizmu. Slovensko je ideálnym polygónom sociálneho inžinierstva pre takýto experiment, lebo nenáročne finančne aj vojensky sa takýto konflikt dá vyprovokovať a zvládnuť, žiaľ aj o tom máme neblahé skúsenosti rokov 1968-69, že sa to dá...

Ako sa ukázalo nálada na boj, ktorú tak zúfalo liberálny-fašizmus na Slovensku potrebuje podporiť u obyvateľstva sa nerealizovala. Sociálne riadenie týchto procesov len cez nevierohodných extrémistov a zmanipulovanú mládež je vopred odsúdené k zániku. Tento slovenský liberálny fašizmus, a ešte raz zopakujem slová Umberta eca z úvodu, ***"je založený na selektívnom kvalitatívnom populizme. V demokracii majú občania individuálne práva ale občania ako celok majú politický vplyv len v kvantitatívnom zmysle – každý jedná podľa rozhodnutia väčšiny. Večný fašizmus naopak nepriznáva jedincovi práva ako osobnosti ale národ chápe ako kvalitu, monolitnú jednotu vyjadrujúcu spoločnú vôľu".*** Po dokonalom splynutí s neofašizmom vyžaduje ešte upnutie sa k vodcovi. Slovensko je po splynutí týchto dvoch prúdov na najlepšej ceste k fašizmu.

**Tento dokument autorsky pripravil Ján Šály**

**na základe podnetov Petra Kasalovského a diskusií s členmi združenia.**

1. )Zdroj:[https://www.facebook.com/notes/na%C5%A1e-slovensko/umberto-eco-ve%C4%8Dn%C3%BDfa%C5%A1izmus/1656656387736392/](https://www.facebook.com/notes/na%C5%A1e-slovensko/umberto-eco-ve%C4%8Dn%C3%BD-fa%C5%A1izmus/1656656387736392/) [↑](#footnote-ref-1)